
REFERAT
Privind conferirea titlului de Cetăţean de Onoare al municipiului Timişoara 
                                   doamnei prof.univ.dr. Coleta de Sabata






             Având în vedere adresa cu numarul SC2015-018068/07.07.2015 din partea Universităţii Politehnica din Timişoara reprezentata de domnul prof. univ. dr. ing. Viorel Aurel Serban, Rector al instituţiei, propunem acordarea titlului de Cetăţean de Onoare al municipiului Timişoara doamnei prof.univ.dr. Coleta De Sabata, Rector al Universităţii Politehnica Timişoara în perioada 1981-1989, strălucit profesor şi cercetător, om de cultură şi personalitatea ştiinţifică de renume.
             Activitatea de cercetare ştiinţifică a distinsei doamne profesor Coleta De Sabata a  fost orientată pe mai multe domenii de interes şi anume: fizica materialelor magnetice şi fenomenele fizice în procesele de conversie, stocare şi utilizare a energiei termice sau electrice de provenienţă solară.
             Dintr-o  prezentare chiar succintă a realizărilor în acest domenii de cercetare nu ar trebui sa lipsească :
- cercetările teoretice si aplicative ale caracteristicilor  magnetice ale straturilor subţiri depuse  din Ni,Fe, Co; 
- realizarea aparaturii de măsurare a radiaţiei solare la nivelul solului „Solaris 1 – 5”;
- realizarea de insolatoare plane pentru  studiul experimental, în condiţiile naturale ale regiunii Banat, al eficienţei conversiei termosolare;
-studii privind influenţa caracteristicilor tehnico-constructive şi de amplasare a panourilor solare asupra  randamentelor energetice.
            Activitatea contractuală extrem de bogată (concretizată primtr-un număr de 66 de contracte ) a condus la efectuarea de lucrări cu puternic caracter aplicativ în principal din domeniul energeticii solare dintre care amintim:
- realizarea primei hale industriale solară utilizată pentru  uscarea produselor ceramice folosind căldura obţinută prin termoconversia solară la Întreprinderea de Produse Ceramice din Jimbolia; 
- realizarea instalaţiilor de preîncălzire a  bitumului din bataluri la Săcalaz şi Nădab;
- definirea şi studierea  “casa ca obiectiv energetic”;
- utilizarea  energiei solare pentru desalinizare şi pentru depoluarea lacurilor sau a luciurilor de apă  folosind plante din zone tropicale.
              Rezultatele cercetărilor s-au concretizat şi în şase brevete de invenţie OSIM şi 12 certificate de inovator.

               În perioada 1981 – 1989 doamna prof. Coleta De Sabata  conduce destinele Politehnicii în calitate de rector. Preocuparea de bază a constat în menţinerea, în condiţiile date, a funcţionării corespunzătoare a instituţiei, încheierea în condiţii bune a tuturor clădirilor aflate în construcţie: Cu toate condiţiile impuse, s-a străduit să menţină  numărul de studenţi ai Institutului, a diversificat unele specializări, a asigurat  pregătirea prin doctorat a cadrelor didactice.
             Din multitudinea de PREMII ŞI DISTINCŢII se pot aminti
· Ordinul  “Meritul  Ştiinţific” cls. III    1979
· Diploma di Merito d’Onore, Asociaţia “Progetto Athanor” 2010, Aquilq, Italia
· Ordinul „La Stella della solidarieta italiana2005 (acordat de preşedintele Italiei, C. A. Ciampi)
· Membru al Societăţii Europene de Fizică din anul 1971
· Membru al  Uniunii Scriitorilor din România 
· Membru de onoare al Fundaţiei Politehnica, 2010
           Datorita activitaţii ştiinţifice, academice si socio-culturale înteprinsa, doamna prof.univ.dr. Coleta De Sabata a contribuit la promovarea imaginii municipiului Timişoara în ţară şi în străinătate.

